Rebecca Cremona Rebecca Cremona hija direttriċi Maltija tal-films. Hija magħrufa bħala d-direttriċi u l-koawtriċi ta' Simshar, l-ewwel film Malti li ġie sottomess għal Academy Award fil-kategorija ta' Best Foreign Language Film. Cremona kisbet BA fil-Films u l-Letteratura Komparattiva mill-Università ta' Warwick u MA fiċ-Ċinema għax-Xandir mill-Art Center College of Design. Hija studjat ukoll fil-Konservatorju tal-Institut tal-Films tal-Amerika f'Los Angeles. Sa mill-bidu tal-karriera tagħha, Cremona ħadmet fuq numru ta' films maħdumin f'Malta, fosthom il-films Munich u Agora. Fl-2009 hija ħadmet bħala direttriċi fuq il-film qasir Magdalene, li rebaħ EMMY għall-istudenti u d-Director's Guild of America award. Fl-2014 idderiġiet Simshar, film li jirrakkonta l-istorja magħrufa bħala s-'Simshar incident', fejn erba' persuni mietu fi splużjoni fuq bastiment tal-merkanzija 'l barra mix-xtut ta' Malta. Simshar ġie sottomess għall-konsiderazzjoni tal-ġurija fil-kategorija ta' Best Foreign Language Film matul is-87 edizzjoni tal-Academy Awards, u b'hekk huwa l-ewwel film Malti li qatt ġie sottomess għal dan il-premju. Il-film Simshar spiss jissejjaħ l-ewwel film Malti ta' tul ċinematografiku. Ġie rrappurtat li Cremona qed taħdem fuq film bit-titlu "The Gut", ibbażat fuq iż-żona ta' Strada Stretta fil-Belt Valletta, li fih se tidher Maisie Williams fir-rwol ewlieni.